_:n7b894622e3c04bbe956419bd722a2214xb0
<http://schema.org/articleBody>
"“วันนอร์” ส่ง ส.ส.แจ้งความเอาผิดมือโพสต์กล่าวหาพรรคประชาชาติ เป็นผู้บงการจ้างวานคนรุ่นใหม่ก่อเหตุระเบิดป่วนเมือง เมื่อเวลา 10.30 น. วันที่ 5 ส.ค. นายกมลศักดิ์ ลีวาเมาะ ส.ส.นราธิวาส เขต 4 นายกูเฮง ยาวอหะซัน ส.ส.นราธิวาส เขต 3 พรรคประชาชาติ นายมูฮัมหมัดรุสดี เชคฮารูณ กรรมการบริหารพรรคประชาชาติ ได้รับมอบหมายจากนายวันมูหะมัดนอร์ มะทา หัวหน้าพรรคประชาชาติ เดินทางมายัง สภ.เมืองนราธิวาส เพื่อเข้าพบ พ.ต.ท.อดิเรก พันธุ์ใย รอง ผกก.สอบสวน สภ.เมืองนราธิวาส เพื่อแจ้งความดำเนินคดีกับนายปิยะพงษ์ ประสาททอง ในข้อหาหมิ่นประมาท และผิด พ.ร.บ.ว่าด้วยการกระทำความผิดเกี่ยวกับคอมพิวเตอร์  โดยได้โพสต์ข้อความลงในเฟซบุ๊ก ว่า พรรคประชาชาติ เป็นผู้บงการของระเบิดป่วนเมือง เพราะจ้างวานให้คนรุ่นใหม่ชาวจังหวัดชายแดนภาคใต้ ไปวางระเบิดป่วนเมือง ซึ่งการโฟสต์ข้อความเมื่อวันที่ 3 ส.ค.  เวลา 07.05 น. นอกจากนี้นายปิยะพงษ์ ก็ยังโพส์ตข้อความดังกล่าวต่อในเวลา 07.29 น. ในวันเดียวกัน แต่การโพส์ตข้อความในครั้งนี้ ได้นำโลโก้ของพรรคประชาชาติมาลงต่อท้ายข้อความ ซึ่งมีลักษณะจงใจเพื่อให้ผู้ที่ติดตามเฟสบุ๊คทราบว่าพรรคประชาชาติใช้โลโก้แบบนี้นายกมลศักดิ์ กล่าวภายหลังเข้าแจ้งความดำเนินคดีว่า ไม่ทราบว่าผู้โพสต์มีเจตนาอะไร  แต่ได้สร้างความเสียหายต่อพรรคประชาชาติ ยืนยันว่าทางพรรคมีนโยบายในการแก้ปัญหาด้วยกระบวนการสันติภาพ ยกเลิกกฏหมายที่ไม่ได้รับความเป็นธรรมที่เป็นต้นเหตุออก ทั้งกฎอัยการศึก พ.ร.บ.ฉุกเฉิน ในฐานะที่ตนเป็น ส.ส.ในพื้นที่ของผูต้องสงสัย 2 คนที่ถูกจับกุม ขอให้ทั้งคู่ได้รับการปฏิบัติที่เท่าเทียมกัน และขอให้ให้เจ้าหน้าที่ทำการสืบสวนสอบสวนเหตุการณ์ให้คลี่คลายโดยเร็ว เพื่อเป็นการปลดล็อกมุมมองต่อพรรคประชาชาติในแง่ลบ \r\n"
<https://www.newtv.co.th/news/39259>